
Introducere 


Moartea este destinul inexorabil al tuturor oamenilor. Nimeni dintre noi 
nu va ieşi viu din această aventură a vieţii la care am fost chemaţi. Moartea 
constituie acel pasaj obligatoriu pentru toți oamenii. Sfârşitul ne va cuprinde 
pe fiecare dintre noi, indiferent dacă suntem încă tineri sau bătrâni. La sfârşit, 
cu toţii va trebui să reglăm conturile cu această realitate care ne transcende. 

În faţa unei astfel de realităţi nu putem rămâne indiferenți; ba, din contră, 
ne simțim provocaţi la o reflecţie asupra propriei noastre condiţii existenţiale 
finite şi limitate. Însă o astfel de reflecţie nu este atât de simplă, pentru că ni- 
mic nu deranjează mai mult decât gândul la moarte. Cu siguranţă, ne este 
mult mai comod să îndepărtăm un asemenea subiect care la prima vedere 
pare să dăuneze vieții însăşi. Şi totuşi, fie că ne oprim asupra morții, fie că în- 
cercăm să o îndepărtăm din orizontul gândirii noastre, suntem oricum con- 
strânşi să ne decidem în legătură cu ea. 

Pentru noi, creştinii, problema morţii are o importanţă deosebită. Cu toţii 
credem şi mărturisim că am fost eliberaţi şi mântuiţi prin intermediul morţii 
lui Cristos. De aceea, Teologia - şi, în mod particular, Teologia Morală - nu 
poate să nu se intereseze de o reflecţie autentică asupra morții. 

Există, de fapt, un material abundent publicat în acest domeniu. Însă, la o 
privire mult mai atentă, observăm cum majoritatea acestor intervenţii nu se 
opresc asupra evenimentului morţii ca atare, ci asupra unor aspecte și probleme 
particulare care izvorăsc din noile descoperiri medicale şi care invită, mai de- 
grabă, la o reflecţie medicală şi bioetică. Aparent, o astfel de mutare a întregii 
discuţii morale asupra morţii în câmpul bioeticii pare să fi provocat o serioasă 
dificultate în a înţelege moartea în ea însăşi, ca act ce aparține celui viu, prin 
intermediul căruia îşi împlinește propria existență pământească. Noi însă 
avem nevoie de o Teologie Morală capabilă să reflecteze asupra evenimentului 
morții ca atare, adică drept act al celui viu. 

În această perspectivă trebuie să privim şi alegerea celor doi autori K. Rahner 
şi L. Boros. Se pare că aceștia accentuează şi pun bine în evidenţă acest tip de 

reflecţie asupra dimensiunii active pe care moartea o are asupra persoanei 
umane, chiar dacă din puncte de vedere diferite. În ciuda intervalului de timp 
destul de lung care a trecut de la publicarea operelor lor, contribuţia acestora 
la teologia morţii îşi păstrează validitatea şi importanța. 

Menţionăm că reflecția noastră nu are ca scop oferirea unei viziuni com- 
plete asupra teologiei morții, ci vom puncta, mai degrabă, asupra caracteristicii 
decizionale inerente acesteia, punând în evidenţă responsabilitatea personală 
a fiecărui om în faţa morţii. Acest eveniment nu constă doar într-o simplă 
pasivitate în faţa căreia omul nu poate face altceva decât să adere cu o resem- 
nare necondiționată, ci conţine şi o dimensiune activă, care trebuie asumată 
într-un mod responsabil. 

Totuşi, nu trebuie să uităm că este vorba, de fapt, despre un fenomen care 
scapă experienţei noastre directe, deoarece nici unul dintre noi nu a trecut 
vreodată dincolo pentru a se întoarce şi a împărtăşi mai apoi propria experienţă. 
Cu toate acestea, gândirea morală asupra acestui act particular al vieţii este 
necesară în mod absolut. 


1. Decizia asupra morţii la Karl Rahner 
1.1. Dimensiunea antropologică a morții 


Teologia morţii lui Karl Rahner se deschide cu o precizare antropologică 
deosebit de importantă: omul nu este o ființă dualistă, ci o ființă unitară, unde 
dimensiunea naturală este unită cu cea personală. Astfel, pe de o parte, omul 
posedă un patrimoniu ontologic predeterminat, iar pe de altă parte, posedă 
capacitatea de a dispune de sine în mod liber, potrivit propriei sale voințe. 
Bazându-se pe aceste date antropologice, autorul nostru „stigmatizează în 
mod dur pe oricine ar vrea să reducă moartea doar la o sferă naturală și ar 
pretinde astfel excluderea sferei personale”!. Moartea deci este un eveniment 
care interesează omul în întregime’. 


1.1.1 Dimensiunea naturală a morții 


Plecând de la clasica definiție dogmatică a morţii ca separare între trup şi 
suflet, autorul nostru îşi propune să analizeze dimensiunea naturală a morții. 
Astfel, în viziunea sa, afirmaţia de credință precedentă este, mai degrabă, o 


1 S. ZucaL, La teologia della morte in Karl Rahner, EDB, Bologna 1982, 87. 
? Cf. K. RAHNER, Sulla teologia della morte. Con una digressione sul martirio, Morcelliana, 
Brescia 19725, 15. 

descriere decât o definiţie şi deci este incapabilă să satisfacă exigenţele teologice 
şi metafizice. Și totuși, putem afla de aici două adevăruri absolute: pe de o 
parte, ni se precizează în mod clar că sufletul încetează de a mai fi în trup asu- 
mându-şi o altă relaţie față de acesta, iar pe de altă parte, ni se confirmă nemu- 
rirea sufletului, care este iarăşi un adevăr de credinţă, pe lângă un adevăr me- 
tafizic. 

Rahner, de fapt, „nu neagă faptul că moartea este o asemenea separare, însă 
nu vede în acest concept o interpretare fenomenologică a morții”. De fapt, 
afirmaţia dogmatică nu face nici o precizare referitoare la moarte ca eveni- 
ment care interesează omul în întregime, în totalitatea sat de persoană spiri- 
tuală: suflet şi trup, şi deci poate satisface doar o viziune biologică” sau plato- 
nico-dualistă a morţii. Cu aceasta, autorul afirmă cu claritate că moartea nu 
scutește nici măcar sufletul, că şi acesta va trebui să sufere o schimbare sub- 
stanțială față de situaţia precedentă. 

Ajunşi la acest punct, Rahner oferă teologiei morții o ipoteză hermeneutică 
originală: pancosmicitatea sufletului. Deoarece sufletul este unit în mod sub- 
stanţial cu trupul, posedă în mod necesar un raport şi cu totalitatea lumii 
materiale din care trupul face parte. Acestui raport existenţial din timpul vieţii 
îi sunt oferite după moarte alternative: fie ca sufletul să devină acosmic, prin 
întreruperea oricărui raport cu lumea, fie, din contră, să devină pancosmic, 
„tocmai pentru că nu mai este legat determinării corpului uman”, oferindu-i-se 
posibilitatea unui nou, mai intim şi mai profund raport cu lumea. 


1.1.2 Dimensiunea personală a morții 


Moartea este, aşadar, un eveniment care priveşte omul nu numai ca ființă 
naturală, ci şi ca fiinţă personală. Afirmația dogmatică a morţii ca fiind sfârși- 
tul acelui status viatoris nu face altceva decât să confirme această viziune an- 
tropologică. Astfel, deoarece moartea atinge dimensiunea cea mai profundă a 
fiinţei noastre, reuşeşte să ofere sferei etico-spirituale un aspect definitiv şi o 
încoronare a deciziei noastre în favoarea sau împotriva lui Dumnezeu. Potrivit 
lui Rahner, nu este vorba de o concepţie rigidă care exclude orice „schimbare”, 
ci de o ireversibilitate a alegerii fundamentale pe care omul şi-a maturizat-o în 


° E. Costa, Heidegger e la teologia, Longo Editore, Ravena 1974, 103. 

* Cf. K. RAHNER, Linfermită, tempo di prova, in Nuovi Saggi II, Paoline, Roma 1968, 338. 

5 Cf. K. Rahner - H. Vorgrimler, «Morte», in Dizionario di teologia, Morcelliana, Brescia 
1968, 416: “Mentre piante e animali ‘cessano di esistere, in senso proprio ‘muore solo Puomo”. 

6 C. ZUCCARO, 1] morire umano. Un invito alla teologia morale, Queriniana, Brescia 2002, 69. 

timpul vieții şi pe care o sigilează acum prin moartea sa, fapt care ne „con- 
strânge să luăm în serios propria viață”. 

Urmând doctrina tomistă, Rahner afirmă că „aspectul definitiv al deciziei 
privind întreaga viaţă este un factor intrinsec morții ca act spiritual şi personal 
al omului însuşi * şi nu este adăugat în mod arbitrar de către Dumnezeu. Ast- 
fel, la judecată, Dumnezeu nu va putea decât să ia act de alegerea omului. De 
aceea, inexistența unui „apel” nu se datorează unui Dumnezeu nepăsător faţă 
de om, ci simplului fapt că acesta ia în serios istoria noastră de libertate indi- 
viduală, care îşi găseşte împlinirea sa deplină în moarte. Rămâne însă o între- 
bare: dacă este adevărat că moartea reprezintă actul împlinirii noastre perso- 
nale, cum am putea să o împăcăm cu aspectul său devastant care rezultă din 
datul imediat? Rahner va răspunde acestei întrebări apelând la dialectica actului 
morții ca acțiune şi pasivitate în acelaşi timp, de care ne vom ocupa în conti- 
nuare. 


1.2. Decizia asupra morții 
1.2.1 Dialectica morţii: acţiune şi pasivitate 


Abordând problema dialecticii morții ca acţiune şi pasivitate, atingem unul 
dintre punctele fundamentale ale teologiei morţii lui Rahner. Dacă în partea 
precedentă am văzut că evenimentul morții constituie sfârșitul status-ului vi- 
atoris, tocmai pentru că are loc împlinirea personală a omului, aceasta presu- 
pune necesitatea de a privi „în ochi propria moarte” şi de a lua atitudine. Tre- 
buie să înțelegem că nu se tratează doar despre un „se moare” general, ci des- 
pre propria „mea” moarte’. Nu se poate ajunge la o împlinire personală fără o 
decizie personală. De aceea, evenimentul morţii nu poate fi privit doar ca o 
întâmplare sau ca un ceva accidental, care loveşte omul doar din exterior şi 
înaintea căruia nu poate face nimic altceva decât să asiste pasiv, ci se impune, 
în mod inevitabil, „o acțiune autentică a omului, care să provină din interiorul 
său tocmai pentru că îl priveşte de aproape”. 

Încă o dată concepția antropologică unitară şi indivizibilă a omului şi-a pus 
amprenta în tratarea temei morţii ca unitate de acţiune şi pasivitate. Omul este 
„spirit în lume”, adică unitate de natură şi persoană, spirit şi materie, deci lovit 


7 K. RAHNER, Sulla teologia della morte, 27. 

8 K, RAHNER, Sulla teologia della morte, 29. 

? Cf. K. RAHNER, Lo scandalo della morte, în Nuovi Saggi II, 178. 
10 S, ZUCAL, La teologia della morte in Karl Rahner, 134. 

de moarte în ambele sfere. Astfel, pe de o parte, moartea se prezintă omului ca 
o întrerupere, ca o „fatalitate distructivă provenită din exterior”!!. Pe de altă 
parte însă, ea apare ca o împlinire personală, ca un act interior care implică în 
mod intim subiectul. 

Imposibilitatea de a împărți unitatea substanțială a omului împiedică, la 
rândul său, a atribui în mod arbitrar trupului dimensiunea pasivă şi sufletului 
pe cea activă. În consecință, ambele dimensiuni ale omului se întrepătrund 
laolaltă în acelaşi timp. Este vorba totuși de o dialectică misterioasă”, întrucât 
doar aspectul distructiv, care atacă omul din exterior, este în mod empiric 
experimentabil. 

Această dialectică a morţii ca acţiune şi pasivitate ne constrânge să ne asu- 
măm propria decizie asupra morţii. În acest sens, omul are două posibilități: 
pe de o parte, poate să „evadeze”!, acoperindu-și propria neliniște printr-o 
fugă de realitate, ascunzându-se de propria moarte, iar pe de altă parte, poate 
să şi-o asume cu curaj, să o accepte şi să o transforme din destinul său în „pro- 
iectul” său, ca un fel de anticipare. Este vorba, în fond, de o disponibilitate 
radicală în faţa unui Dumnezeu necunoscut, căruia i se încredințează. Numai 
în acest sens moartea noastră, în dialectica sa de pasiune și acţiune, poate să 
se transforme din dezgolirea existențială cea mai dramatică în actul cel mai 
radical de credinţă şi de speranţă. 


1.2.2 În drum spre decizia fundamentală. Prolixitas mortis 


Pe baza celor constatate mai sus, putem să afirmăm acum că specificitatea 
morții umane constă tocmai într-un act îndeplinit în libertate. Este vorba de o 
decizie fundamentală, de un act indispensabil. Sprijinindu-se pe datele ştiin- 
telor empirice, Rahner susține improbabilitatea, dacă nu chiar imposibilitatea 
ca acest act să se producă în ultimele clipe ale vieţii, când, de cele mai multe 
ori, omul nu se mai află în gradul de a decide. Idea de a atribui sfârşitului bio- 
logic al vieţii o serie de atribuţii care nu se pot verifica în alte momente ale 
vieţii umane, ca şi cum acesta ar fi un timp privilegiat, iluminant, i se pare a fi 
o ipoteză cu totul nefondată. Decizia asupra morţii nu trebuie înţeleasă în 
mod necesar în termeni cronologici. Totuşi, nu trebuie exclusă posibilitatea 
unei coincidențe mai mult sau mai puţin precise din punct de vedere cronologic 


"+ E. Costa, Heidegger e la teologia, 203. 

12 Cf. K. RAHNER, Sulla teologia della morte, 28. 

13 Cf. K. RAHNER, Lo scandalo della morte, în Nuovi Saggi II, 178: „Fino a quel istante si 
può giocare a carte”. 

între decizia ultimă şi momentul letal. A gândi însă că „majoritatea numărului 
indivizilor sau chiar că toată omenirea va fi salvată, în ciuda aparenței empirice 
a vieții lor păcătoase”!*, i se pare o ipoteză cu totul optimistă, ba chiar mitologică. 

În acest context, Rahner propune ca soluţie o viziune extinsă asupra morții, 
pe care o numeşte prolixitas mortis. Omul ca „fiinţă pentru moarte” se află în 
existența sa deja orientat spre moarte. Este vorba de o „prezență -— într-o oare- 
care măsură transcendentală — a morţii în viaţa umană >. Această noţiune de 
prolixitas mortis înţelege moartea „ca un proces care se desfăşoară cu intensi- 
tate întotdeauna diferită şi într-o comunicare întotdeauna nouă a libertăţii 
originale, în timpul întregii vieți, unde moartea este acceptată sau refuzată”"€. 

Există momente în viaţa noastră când putem sesiza mult mai uşor această 
prolixitas mortis. De fiecare dată când avem de-a face cu suferința şi insucce- 
sul, experimentăm o „moarte interioară”, care încetul cu încetul se lărgeşte şi 
devine ca „o intonaţie de fond” a vieţii noastre. În mod cu totul particular, 
aceasta se experimentează în momentele de boală, în care simţim deja în mod 
amenințător pericolul morții biologice. Imposibilitatea de a o prevedea cu cer- 
titudine şi de a o manipula face ca boala să fie un „semn precursor al morții”. 

Prezența axiologică a morţii în decursul întregii noastre existenţe nu este 
altceva decât acel memento mori al înţelepciunii creştine, care avertizează cre- 
dinciosul să trăiască bine această existență pământească atât cât are timp, căci 
o moarte bună nu se improvizează, ci se pregăteşte prin intermediul unei vieți 
virtuoase. 

În opinia lui Rahner, fiecare moment al vieții este o bucată din strada care 
duce spre punctul final. Moartea nu se reduce doar la clipa letală de la sfârşitul 
vieţii, la „acel punct zero absolut”, ci e un proces care se desfășoară şi se matu- 
rizează de-a lungul întregii noastre vieți. Cu aceasta autorul nu vrea să sără- 
cească în conținut momentul morţii, ci încearcă, mai degrabă, să afirme că 
moartea „este actul suprem în care întreaga noastră viaţă precedentă este adu- 
nată în ultima noastră decizie de libertate”. Această ultimă decizie însă, în 
mod inevitabil, nu va putea fi independentă de decizia asupra propriei noastre 
vieți. Ar fi bine „ca deja de pe acum să cântărim viața noastră pe balanţa morții, 


14 K, RAHNER, Il morire cristiano, în J. FEINER - M. LOHRER (edd.), Mysterium Salutis, 562. 

15 K. RAHNER, Il morire cristiano, 559. 

16 K. RAHNER, Il morire cristiano, 560. 

"7 K. RAANER, La morte cristiana, în Nuovi Saggi II, 353. 

18 K, RAHNER, Questioni dogmatiche sulla devozione pasquale, în Saggi di Cristologia e di 
Mariologia, Paoline, Roma 19677, 348. 

zi de zi”!?. Este vorba, de fapt, de „exercitarea artei de a muri” sau, mai bine zis, 
de a structura existenţa noastră în funcţie de ea. Aceasta nu însemnă că toate 
deciziile noastre luate în viaţă se identifică cu decizia finală, ci că fac parte 
asemenea unui fruct din același copac. 


1.3. Dimensiunea teologică a morţii 
1.3.1 Moartea drept consecinţă a păcatului 


Potrivit credinţei noastre, moartea este o consecință a păcatului, şi în mod 
particular a păcatului originar. În Biblie ni se spune că primul om a avut într-ade- 
văr darul nemuririi. Izolându-se însă în „autonomia sa fragilă”, acesta a refu- 
zat harul lui Dumnezeu care transformă dimensiunea sa corporală. Astfel, în 
istoria protopărinţilor noştri a intervenit o „ruptură” care l-a separat pe om de 
uniunea intimă cu Dumnezeu. Moartea a devenit astfel expresia care ilustrează 
acea discordie existentă între om şi Dumnezeu, manifestată în profunzimea 
fiinţei sale. 

Darul edenic al imortalităţii nu poate fi înţeles totuși ca o prelungire nede- 
finită a existenţei pământeşti. Omul ar fi cunoscut totuși un sfârșit, o limită a 
vieţii sale pământeşti, tocmai pentru că posedă o istorie a libertăţii care se în- 
dreaptă spre împlinire şi perfecţiune. Dacă nu ar fi păcătuit, omul ar fi avut „o 
moarte fără moarte”?!, adică o manifestare activă a unei împliniri din interio- 
rul întregii sale fiinţe, ca un fel de regenerare, fără să experimenteze aspectul 
devastant subit din exterior. Stând astfel lucrurile, moartea umană nu se explică 
exclusiv doar ca pedeapsă a păcatului. În mod necesar, trebuie să posede o 
esenţă naturală proprie, un ceva neutru în virtutea căruia toți oamenii mor de 
aceeaşi moarte. 

În opinia lui Rahner, trebuie să distingem între moartea naturală şi moar- 
tea existențială”. Prima ar fi moartea comună tuturor oamenilor, în timp ce a 
doua ar depinde de opţiunea liberă a fiecăruia dintre noi, care decide dacă 
moartea sa devine un eveniment de mântuire sau de osândă. Moartea naturală 
este perceptibilă tuturor, în timp ce moartea existențială îmbracă un aspect 
ascuns, deoarece nu este posibil să o identificăm din punct de vedere obiectiv. 


1? K. RAHNER, Lo scandalo della morte, în Nuovi Saggi II, 179. 

% S, ZucaL, La teologia della morte in Karl Rahner, 146. 

21 K, RAHNER, Sulla teologia della morte, 33. 

22 Cf. K. RAHNER, Sulla teologia della morte, 36: „La morte non è mai puro avvenimento 
naturale, sebbene essa deve essere anche ciò, perché altrimenti essa non potrebbe essere avve- 
nimento di salvezza o di perdizione e tuttavia essere unica in tutti gli uomini”. 

A distinge aceste două aspecte nu înseamnă şi a le despărți ca şi cum ar fi in- 
dependente. Din contră, ele se întrepătrund. Dimensiunea naturală, deci neu- 
tră, va permite realizarea morții ca păcat sau ca mântuire, tocmai în virtutea 
caracterului ei ascuns. 

Posedând această posibilitate de mântuire sau de osândire, moartea nu 
poate să fie privită de către creştin cu pasivitate sau cu irelevanță pentru des- 
tinul său supranatural. Va trebui să-şi asume, în schimb, această dimensiune 
activă înscrisă în moarte, în funcţie de care se va putea mântui, realiza şi împlini. 


1.3.2 Moartea umană privită ca moarte împreună cu Cristos 


Moartea creştină nu se reduce doar la manifestarea păcatului, ci este şi o 
manifestare a morții împreună cu Cristos. Cuvântul lui Dumnezeu prin întru- 
pare şi-a asumat umanitatea noastră deplină, inclusiv moartea. Aceasta însă 
nu înseamnă că moartea sa „este în mod absolut şi sub orice punct de vedere 
la fel cu a noastră”%, însă vrea să afirme că şi Isus „a murit așa cum murim noi: 
în acea obscuritate în care, gemând, a spus: Dumnezeul meu, Dumnezeul meu, 
de ce m-ai părăsit?, iar în moartea sa există tot ceea ce o face teribilă, suferind 
tot ceea ce era de suferit””. 

Rahner nu poate înţelege moartea lui Isus fără a-i aplica aceleaşi criterii 
teologice generale ale morţii, adică aceeaşi pluridimensionalitate constatată în 
moartea umană (pasiune-acţiune, pancosmicitatea sufletului, sfârşitul biolo- 
gic şi împlinirea din interior). 

Singularitatea morţii lui Cristos constă însă în transformarea morţii din 
manifestarea păcatului de mai înainte în manifestarea harului, „astfel încât şi 
noi acum în harul său putem să aparținem lui Dumnezeu și lui Cristos în 
moarte”. „Miracolul” morții lui Isus constă în experimentarea morții noastre 
umane cu tot ceea ce o face teribilă, însă cu o atitudine de ascultare şi încredere 
totală în Dumnezeu. Tocmai în virtutea acestei transformări, el permite tutu- 
ror să ia această decizie fundamentală în favoarea lui Dumnezeu şi a mântuirii 
sale. Este vorba de libertatea umană care este pusă în joc, constrânsă să se de- 
cidă şi să aleagă. 


* K, RAHNER, Sulla teologia della morte, 54. 
*+ K. RAHNER, Lo scandalo della morte, în Nuovi Saggi II, 179. 
25 K, RAHNER, Sulla teologia della morte, 65. 

2. Decizia asupra morţii la Ladislaus Boros 


Un discipol al lui Rahner, teologul maghiar L. Boros, nu se mulţumeşte 
doar cu recunoaşterea dimensiunii active a morţii, ci merge mai departe, sus- 
ţinând că moartea reprezintă, de fapt, momentul „maxim” al libertăţii, conşti- 
inței, voinţei şi iubirii umane. De fapt, în timpul vieții, omul este supus unor 
multiple condiționări, pentru care deciziile sale nu pot avea decât un caracter 
limitat şi provizoriu. Să ne gândim la deruta simţurilor, a pulsaţiilor interioare 
şi a ambientului înconjurător: sunt condiționări istorico-existenţiale care îl 
împiedică pe om să aleagă în deplină libertate propriul destin, propria orien- 
tare în favoarea sau împotriva lui Dumnezeu. Doar în clipa morții, în deplină 
şi perfectă prezenţă de sine, omul, nemaifiind derutat de simţuri şi de ambi- 
ent, va putea să pronunţe prima şi unica decizie adevărată în favoarea sau 
împotriva lui Dumnezeu. Doar aici, in articulo mortis, i se dă posibilitatea 
unicului şi perfectului act de iubire sau unicului şi perfectului păcat. În funcţie 
de această unică şi adevărată decizie, omul va decide soarta sa pentru totdeauna. 


2.1. Precizări metodologice pentru o analiză adecvată a morții 


Principala dificultate pentru o dezbatere filosofică a morţii constă în faptul 
că omul nu posedă o experiență imediată a acesteia. Este vorba, de fapt, de 
acea „lege a singurătăţii radicale'?%, caracteristică morţii, pe care fiecare dintre 
noi va trebui să o înfrunte în mod inevitabil, singur şi doar o singură dată. În 
acest sens, însoțind un muribund de-a lungul agoniei, venim în contact doar 
cu aspectul exterior al morţii şi niciodată cu acea realitate intrinsecă la care se 
poate ajunge doar în urma trecerii adevărate dincolo. 

Există diferenţe majore între considerarea morții din partea unui medic şi 
din partea unui filosof. Din punct de vedere medical, moartea poate să fie 
observată ca acea „flacără a vieţii care se stinge lent””, până la punctul imper- 
ceptibilităţii. Este un proces în care activitatea fiziologică slăbeşte şi atinge 
punctul culminant o dată cu încetarea funcțiilor vitale ale corpului. Moartea 
biologică face referință la ceea ce este accesibil şi sensibil, filosofia însă are 
misiunea de a privi lucrurile dincolo de modul în care ea se prezintă datelor 
experimentale. 

În acest sens, moartea ca eveniment metafizic este separarea sufletului de 
trup. Cu excepţia cazurilor de distrugere instantanee a întregului organism, ea 


25 C. ZUCCARO, Il morire umano, 145. 
27 L, BOROS, Mysterium mortis. Luomo nella decisione ultima, Queriniana, Brescia 1969, 36. 

nu coincide cu încetarea funcţiilor vitale, pentru că viaţa se „retrage” lent şi 
„rămâne încă mult timp într-un corp reţinut de toți incapabil de viață”%. To- 
tuşi, există un anumit moment după care toate tentativele de reanimare eșuează; 
de aici se poate deduce cu toată probabilitatea că separarea a avut loc. Doar 
acest moment metafizic reprezintă „clipa morţii”, niciodată determinat din ex- 
terior, de care se ocupă ipoteza deciziei finale. Această „clipă a morții” nu are 
loc „nici înainte, nici după moarte, ci «în» moarte”. Această accentuare a lui 
Boros nu este cazuală, ci vrea să răspundă în acelaşi timp la două critici evi- 
dente care în trecut s-au adus în mod repetat ipotezei deciziei finale în moarte: 
adică, pe de o parte, lipsa de logică a aşezării primului act pe deplin personal 
al vieţii în timpul agoniei, înainte de moarte, iar pe de altă parte, excluderea ca 
aceasta să survină după moarte, pentru a nu intra în contradicţie cu doctrina 
Bisericii şi cu metafizica actului pe deplin personal. 

De asemenea, ipoteza deciziei finale afirmă că poate comprima mai multe 
acte spirituale într-o singură clipă. Aceasta se argumentează prin explicarea 
problemei temporalităţii, care diferă pe plan obiectiv şi pe plan personal. Ast- 
fel, pe planul temporalităţii obiective ni se prezintă o succesiune regulară şi 
uniformă, în timp ce pe planul temporalităţii personale şi interioare lucrurile 
nu curg într-o manieră uniformă, ci durata lor este determinată de individua- 
litatea oricărui om; „deciziile radicale încarcă timpul nostru de o intensitate 
de durată puternică, în timp ce alegerile superficiale „se manifestă într-o ma- 
nieră punctiformă în scurgerea existenţei noastre”*. Trăind însă într-un am- 
bient social, suntem constrânşi să măsurăm timpul nostru intensiv în termeni 
extensivi şi impersonali independenţi de noi. 

Diferită însă este situaţia în momentul morții, în momentul deplinei noas- 
tre conştiinciozități. Aici vom fi eliberaţi de înstrăinarea temporalității imper- 
sonale, de toate condiționările cronologice, iar timpul va fi determinat doar de 
succesiunea personală și interioară a fiinţei noastre, fără a fi târâţi de o discon- 
tinuitate străină nouă. Astfel, vom deveni capabili „să realizăm propria durată 
într-un mod complet, prin intermediul unui singur şi identic act”. 


28 L, Boros, Mysterium mortis. Luomo nella decisione ultima, 38. 
2 L, Boros, Mysterium mortis. Luomo nella decisione ultima, 40. 
20 L, Boros, Mysterium mortis. Luomo nella decisione ultima, 44. 
31 L, BOROS, Mysterium mortis. Luomo nella decisione ultima, 45. 

2.1.1 Moartea: o modalitate fundamentală de trăire şi existenţa sa concretă 


Deşi nu este atât de uşor să ne apropiem de această clipă a morţii, Boros 
pretinde că a găsit în Heidegger, autorul lui Sein und Zeit, un răspuns satisfă- 
cător al filosofiei la această problemă: „Omul trebuie înțeles în mod esenţial 
plecând de la punctul său final”. Moartea este o dimensiune constitutivă fun- 
damentală a existenței umane. Ba, mai mult, experiența noastră deţine moar- 
tea în ea însăși, dat fiind faptul că noi putem muri în orice moment. Fiinţa 
noastră nu numai că merge în întâmpinarea morţii, ci se realizează în mod 
constant în ea. De aceea, fiecare acțiune cotidiană trebuie să fie văzută ca parte 
constitutivă a propriei morți. Omul moare pe parcursul întregii sale vieți, „în 
sensul unei amenințări constante din partea morții de-a lungul existenţei”. 
Este vorba de un ceva care îi aparține în mod esenţial, dar care încă nu s-a 
produs. Însă privind la aceste urme din existența încă vie, putem să reconsti- 
tuim într-un oarecare mod portretul filosofic al morții. 

Acest lucru se va putea face doar prin intermediul metodei transcendentale, 
întrucât moartea aparține acelor date metafizice originare care preced experi- 
enţa imediată. Numai această metodă, prin intermediul analizei cotidianităţii 
superficiale, este capabilă să capteze esența ascunsă a morții. 

Tot în acest sens, actul particular al existenţei noastre cu ajutorul căruia noi 
putem să inaugurăm filosofia morţii îl constituie admirația filosofică. Aceasta 
ne permite să observăm ambivalenţa naturii umane: pe de o parte, să experi- 
mentăm instabilitatea şi sărăcia existenţială, iar pe de altă parte, să simțim în 
noi posibilitatea de a o depăşi. Astfel, acest semn al transcendenţei sădit în fi- 
ecare dintre noi ne va permite descoperirea fiinţei în moarte tocmai din ana- 
liza existenţei trăite. 


2.2. Bazele filosofice ale ipotezei deciziei finale 


Prezentând fundamentul filosofic al ipotezei deciziei finale, Boros nu se li- 
mitează doar la o simplă descriere a diferitelor sisteme filosofice, ci le dezvoltă, 
ducând până la sfârşit consecinţele pe care acestea le implică. 

Examinând cu acuratețe principalele activități umane (voinţa, cunoștința, 
iubirea, memoria și percepţia), Boros descoperă în acestea existența unor 


32 L. Boros, I cieli nuovi e la terra nuova, în F. MUSSNER (et alii), Il cristiano e la fine del 
mondo, Paoline, Roma 1969, 27. 
%3 L, Boros, Mysterium mortis, 47. 

ambivalenţe şi tensiuni către o perfecțiune sau completare pe care doar moar- 
tea (mai bine zis, doar ipoteza deciziei finale) o poate face posibilă“. 

De pildă, argumentează ipoteza deciziei finale folosindu-se de consideraţiile 
lui G. Marcel asupra iubirii”. Doar deschizând porţile existenţei noastre unei 
alte persoane, vom reuși să descoperim adevărata noastră ființă. Omul este o 
ființă în relaţie şi se poate realiza doar într-o comuniune personală de iubire. 
Este vorba însă de o iubire adevărată, care presupune renunțarea la posesie, la 
propriul egoism, o iubire care îl face liber pe celălalt, ba, mai mult, care creează 
libertatea celuilalt”. 

În realitate, experimentăm cum iubirea noastră se transformă inevitabil în- 
tr-un amor propriu. Omul pare să fie condamnat la neputinţa considerării 
binelui dezinteresat. Iar aceasta se întâmplă din cauza trupului nostru, care 
tinde să convertească toate relaţiile noastre în relaţii posesive. Cu toate aces- 
tea, „în cele mai înălțătoare momente ale iubirii, omul este capabil să se ofere 
unei alte persoane şi să existe cu adevărat pentru un moment fugitiv, deoarece 
s-a dăruit”. 

De aici Boros conchide că doar în momentul morţii, când sufletul va fi eli- 
berat de trup, de acea dorinţă posesivă absolută, vom fi capabili de o adevărată 
dăruire*; doar atunci ne vom realiza pe deplin ca ființe. 

În altă ordine de idei, Boros susține că omul ar experimenta deja, într-un 
fel, moartea ca act pe deplin personal în propria sa existență. Aceasta s-ar pu- 
tea întrevedea prin prezenţa în viaţa sa a două „curbe existenţiale”. De exem- 
plu, plecând de la o ambivalenţă de ordin istoric, Boros constată prezenţa unei 
duble curbe existențiale pe care omul o parcurge până la moarte: cea a omului 
exterior şi cea a omului interior, care învăluie întreaga sa ființă şi care se inter- 
sectează în moarte. Dacă la început omul experimentează o explozie a energi- 
ilor sale, o dată cu trecerea timpului îşi dă seama că se îndreaptă spre o „slăbire 
ireversibilă a rezervelor sale vitale”, dar că în același timp cresc în el înţelep- 
ciunea şi experienţa integrală de viaţă. Altfel spus, progresiva consumare a 


*4 Cf. B. MONDIN, Antropologia teologica. Storia, problemi, prospettive, Paoline, Alba 1977, 
324. 

35 Cf. L. Boros, Mysterium mortis, 87. Anche IDEM, Dio-Uomo-Mondo, 108: „Lessere del 
uomo è essere-con. Luomo si crea con la stoffa dellessere di coloro che egli ama [...] Soltanto 
nel dono delPincontro e deltamore, noi diventiamo persona”. 

36 L, Boros, Incontrare Dio nell'uomo, 18. 

*7 L, Boros, Mysterium mortis, 90. 

3 Cf. J.L. Ruiz DE LA PENA, El hombre y su muerte, 340. 

° L, Boros, Mysterium mortis, 94. 

omului exterior provoacă dezvoltarea omului interior, dezvoltare care atinge 
punctul culminant în clipa morţii. 

La fel se petrece şi cu libertatea umană. Dacă iniţial omul cunoaşte doar o 
libertate limitată şi progresivă, prin moarte va obține adevărata libertate, o 
dată cu eliberarea de legăturile materialităţii, ale contingenței şi ale imperfec- 
ţiunii. Concluzia acestor caracteristici existenţiale pentru Boros coincide ast- 
fel cu postulările ipotezei finale“. 


2.3. Câteva consecințe teologice în jurul ipotezei finale 


L. Boros pretinde că, la lumina ipotezei deciziei finale, diferite probleme 
teologice primesc o majoră coerenţă internă. Totul conduce spre momentul 
morţii ca loc privilegiat al deplinei realizări umane, al întâlnirii cu Dumnezeu 
şi al deciziei asupra destinului nostru etern“. 

Mai întâi, trebuie să înţelegem de ce prin moarte se ajunge la un statut de- 
finitiv. Acea ipoteză care justifică totul prin intervenţia particulară a lui Dum- 
nezeu este simplă și fascinantă, însă nu răspunde, de fapt, la întrebare. Trebuie 
să căutăm un moment intrinsec al naturii noastre, în virtutea căruia să putem 
justifica caracterul nostru definitiv. Iar pe acesta îl putem găsi doar în moarte, 
deoarece aici ne întâlnim cu absolutul şi suntem puși în faţa unei decizii radi- 
cale şi definitive, pe care până atunci nu am luat-o niciodată. 

Astfel, în opinia sa, s-ar explica şi infernul. Omul se osândeşte în mod de- 
finitiv, nu pentru că Dumnezeu l-ar refuza în mod etern”, ci pentru că în de- 
cizia sa finală el l-a refuzat pe Dumnezeu, iar acum nu mai este capabil să-și 
schimbe opţiunea. În acest sens, „osândirea este întotdeauna o autoosândire”?. 

Susținerea ipotezei deciziei finale potrivit lui Boros nu provoacă o devalo- 
rizare a deciziilor luate în timpul vieţii şi nu alimentează o neglijență spirituală. 
Din contră, micile noastre decizii, cu toate că sunt luate în obscuritate şi în 
ambiguitate, antrenează şi pregătesc, într-un fel, unica şi adevărata decizie fi- 
nală. Cu siguranţă, în ea ne este dată posibilitatea să facem o revizie asupra 
celorlalte alegeri precedente, dar acest lucru nu trebuie să fie considerat un 
ceva automat. În acest sens, decizia finală face parte din deciziile precedente şi, 


* L, Boros, Mysterium mortis, 109. 

11 L, Boros, I cieli nuovi e la terra nuova, în F. MUSsNER (et alii), Il cristiano e la fine del 
mondo, 41. 

“2 Cf. L. Boros, Vivere nella speranza. Lattesa del futuro nellesistenza cristiana, Querinia- 
na, Brescia 196%, 31-32. 

+3 L, Boros, Esistenza redenta, 116. 

în acelaşi timp, le depăşeşte, pentru că este deasupra acestora. Decizia finală 
este anticipată şi pregătită de fiecare act al vieţii. De aceea, o decizie bună, în 
favoarea lui Dumnezeu, nu se poate improviza, ci se construieşte încetul cu 
încetul prin intermediul unei direcţii şi al unui stil de viață. Nimeni nu ne 
poate garanta că la urmă, aflându-ne în deplină conştiinţă, nu ne vom decide 
împotriva lui Dumnezeu. Existenţa îngerilor decăzuți tocmai într-o astfel de 
situaţie ne slujeşte drept exemplu. În consecinţă, starea de veghe cerută de 
credință nu este nicidecum obscurată de ipoteză, ci, din contră, este adusă din 
nou în prim-plan. 

Voind să explice dimensiunea universală a mântuirii, Boros pleacă de la 
concepţia sfântului Toma potrivit căreia mântuirea oricărui om provine doar 
în urma unei mişcări personale spre Cristos. Apartenența la Biserică și la sa- 
cramente este necesară, dar nu în aceeaşi măsură ca necesitatea raportului 
personal cu Cristos. În faţa atâtor persoane care se găsesc în imposibilitatea de 
a-l cunoaşte pe Cristos, şi-a făcut loc teoria dorinței implicite față de Cristos. 
Însă, în opinia sa, nu ne putem mântui fără să ştim nimic, cum, de altfel, nu ne 
putem nici osândi fără ca această osândă să fie rodul unei decizii conştiente. 
De fapt, ne aflăm în faţa îndeplinirii a două exigenţe fundamentale: recunoaș- 
terea voinței divine de mântuire universale şi, în același timp, cea a realizării 
acestei mântuiri ca raport personal cu Cristos, „prin intermediul unei luări de 
poziţie explicite față de el”. Potrivit lui Boros, doar ipoteza deciziei finale ne 
permite respectarea ambelor exigente. 

La fel, Boros pretinde să răspundă şi la problema de ce Cristos ne-a mântuit 
tocmai prin moartea sa pe cruce. Susţinând ca şi Rahner teza pancosmicităţii 
sufletului, o aplică la Cristos, ajungând la susținerea opțiunii finale. Dacă este 
adevărat că punctul culminant al maturității umane are loc în momentul morții, 
se înțelege de ce în lumina opțiunii finale umanitatea lui Cristos a devenit 
tocmai în moarte cauza instrumentală perfectă pentru mântuirea noastră. Ba, 
mai mult, evenimentul coborârii lui Isus în infern ca moment al morții, văzut 
din perspectiva deciziei finale, devine „cauza instrumentală a harului divin 
pentru orice creatură care aparţine din punct de vedere corporal acestei 


lumi” 


“t L. Boros, Sulla teologia della morte, în E MussnER (et alii), Il cristiano e la fine del mon- 
do, 152. 
* L, Boros, Mysterium mortis, 220. 

3. Decizia asupra mortii: un bilanţ critic 


Poziţia teologică a celor doi autori, văzută dincolo de contribuţia lor ilumi- 
nantă în chestiunea etică a morţii, ridică o serie de probleme pe care va trebui 
să le analizăm cu ochi critici. 

Deşi teologia morţii lui L. Boros depinde indubitabil de K. Rahner în multe 
puncte, există diferenţe substanţiale între aceștia. Astfel, trebuie îndepărtată 
ideea greşită potrivit căreia teologia lui Rahner asupra morții trebuie aşezată 
în sfera ipotezei deciziei finale. În realitate, „K. Rahner nu a susținut niciodată 
ipoteza deciziei finale, nici nu a înțeles moartea în mod punctual, ci doar ca o 
concluzie a definitivării personale de-a lungul întregului arc al vieții noastre”*. 

O problemă de fond care apare la ambii autori priveşte tocmai dinamismul 
particular al deciziei în moarte. Reuşim să întrevedem aici o primă eroare în 
poziţia lui Boros: „aceea de a fi izolat momentul cronologic al clipei letale de 
evenimentul morţii, care, după cum a fost demonstrat din abundență în isto- 
ria şi în ontologia morţii, aparţine din plin şi indubitabil devenirii vieţii”. În 
acest sens, nu este posibil să luăm nici o decizie care să nu resimtă existenţialul 
istoric deja trăit. Ni se pare inacceptabilă pretenţia sa de a aşeza prima şi unica 
decizie pe deplin personală în afara istoriei, deoarece, odată terminată condi- 
ţia de homo viator, nu mai există nici o posibilitate de decizie. De fapt, una 
dintre caracteristicile morții este aceea de a determina sfârşitul timpului şi al 
istoriei. Timpul nu este niciodată fără sfârşit, ciclic, ci este linear, se îndreaptă 
mereu spre consumarea lui. De asemenea, timpul în viață şi în moarte nu este 
un timp fragmentar constituit din diferite momente rupte între ele, ci este un 
timp continuu care ne structurează felul de a fi şi deci ne condiționează. Aceasta 
constituie un patrimoniu ontologic care ne însoţeşte şi ne influenţează în în- 
treaga noastră existenţă, inclusiv în momentul morții. 

Suntem de acord cu ideea lui Boros care defineşte acest spațiu temporal ca 
fiind precar, deoarece libertatea este obligată să aleagă, deşi se află într-o mul- 
titudine de condiționări şi va alege deci un bine mereu limitat. Aceasta însă nu 
ar trebui să devalorizeze aceste decizii, cum, de altfel, nici să le limiteze la un 
pur antrenament în vederea unicei şi adevăratei decizii în clipa letală a morții, 
aşa cum susține ipoteza opțiunii finale a lui Boros. 


46 H.VORGRIMLER, Indulgenza e purgatorio, în J. FEINER - M. LOHRER (edd.), Mysterium 
Salutis, 551. Cf. K. RAHNER, «Morte», in Sacramentum Mundi V, 535; H.VORGRIMLER, Il mo- 
rire cristiano, în J. FEINER - M. LÖHRER (edd.), Mysterium Salutis, 560-562. 

47 C. ZUCCARO, Il morire umano, 100. 

Răspunsul oferit de Rahner la această problemă se aşază în orizontul filo- 
sofiei şi al teologiei transcendentale. Soluţia trebuie căutată în considerarea 
raportului existent între libertatea fundamentală a ființei umane şi opţiunea 
fundamentală. În acest sens, persoana va tinde să actualizeze în istoria perso- 
nală propria libertate fundamentală, angajând-o în determinarea micilor de- 
cizii. Astfel, în timp ce, pe de o parte, va ocupa un determinat spaţiu istoric în 
virtutea alegerii unui precis obiect, pe de altă parte, ea va participa la o unică 
construcţie de sine, structurându-se ca persoană bună sau rea, ceea ce înseamnă 
că va avea inevitabil un influx și asupra celorlalte decizii. În acest mod, fiecare 
decizie emisă, bună sau rea, nu va lăsa persoana aceeași, ci va contribui la pro- 
pria determinare şi structurare, bună sau rea, în funcţie de alegerile pe care le 
elaborează“. 

Aici trebuie să înțelegem bine raportul între opţiunea fundamentală şi ac- 
ţiunea particulară. Întâi de toate, ea nu este o simplă decizie lângă celelalte, 
cum, de altfel, nu este nici izolabilă de ele. Decizia fundamentală a persoanei 
este vizibilă, se consolidează sau se slăbeşte, se confirmă sau se revocă, se apro- 
fundează şi se schimbă prin intermediul alegerilor particulare. Astfel, o deter- 
minată alegere particulară poate să însemne începutul radical al unei opţiuni 
fundamentale, o poate întări sau slăbi, o poate confirma sau schimba. Totul 
depinde de profunditatea acesteia şi, desigur, de pregătirea istorică precedentă. 
Însă această opţiune fundamentală, care tinde întotdeauna să se structureze şi 
să definească persoana umană, are sfârşitul său în moarte, deoarece natura li- 
bertăţii umane este aceea de a deveni definitivă şi irevocabilă. 

Astfel putem înţelege cum, pe de o parte, moartea însăşi va determina do- 
rința de bine sau de rău potrivit profundității opțiunii fundamentale relativă 
binelui sau răului; pe de altă parte, moartea va aduna în sine tot binele sau răul 
concret realizat în acţiunile particulare. În acest sens, toată existența umană se 
regăseşte în evenimentul morţii, care alege în mod definitiv binele sau răul 
absolut. 

Gândind astfel decizia asupra morţii, nu ar trebui să ne preocupe dacă eve- 
nimentul morții propriu-zise ne surprinde pe neaşteptate, deoarece persoana 


+8 Cf. F. BOCKLE, Morale fondamentale, Queriniana, Brescia 1979, 122: „Le singole azioni 
devono quindi essere considerate come segni costitutivi dellopzione fondamentale in senso 
sia positivo che negativo: sono segni, cioè espressione di un atteggiamento in profondità; e 
sono costitutivi, cioè determinano e influenzano l'atteggiamento in direzione della sua conferma 
o del suo rinnegamento”. 

se găseşte deja în condiţia bună sau rea, în funcţie de opţiunea sa fundamen- 
tală, către care s-a îndreptat”. 

În același timp, așa cum am văzut deja, moartea ca act al celui viu este încă 
parte a vieţii, de aceea, este şi ea supusă dinamismului deciziei libere şi conşti- 
ente. Aceasta înseamnă că decizia în articolo mortis ar putea, într-adevăr, să ia 
o direcţie contrară acelei opțiuni fundamentale în care am trăit până acum. 
Este vorba de harul divin care poate să suscite o asemenea schimbare radicală, 
o adevărată convertire. Ajunge să ne gândim la atitudinea tâlharului pe care, 
în ultimul moment, harul lui Cristos l-a făcut să se schimbe. În realitate, cât 
timp persoana trăieşte poate încă să se decidă, alegând binele sau răul. Tocmai 
de aceea, ni se pare absolut reală posibilitatea de schimbare a opțiunii funda- 
mentale alegând binele ignorat până atunci sau răul, renegând, practic, binele 
întregii vieți”. Această posibilitate însă, de a ne schimba radical în momentul 
ultim al morții, nu este un act automat. Tradiţia ne învaţă că harul presupune 
natura, de aceea, credem că şi în acest moment al deciziei persoana se va găsi 
destul de condiţionată de experiența vieţii precedente, deci de opţiunea sa 
fundamentală. 

Rămânând la discursul de-abia început, putem observa mai uşor acum 
cum autorul nostru L. Boros a relativizat în mod excesiv valoarea opțiunii 
fundamentale în momentul morții. În acelaşi mod, se pare că a emfatizat ex- 
cesiv plinătatea şi luciditatea clipei finale, comparând-o chiar cu acea condiţie 
primară a îngerilor. Aceasta nu înseamnă negarea posibilităţii unei mai mari 
conştiinţe şi lucidităţi în prezența morții, totuşi, trebuie să rămânem în condi- 
ţia precară a istoriei şi în dinamismul istoric al conștiinței noastre ilustrat până 
acum. În acest sens, conştiinţa noastră, care trebuie să decidă în momentul 
morţii, nu este o conştiinţă curată, pură şi originară ca aceea a îngerilor, ci e o 
conştiinţă pământească, condiţionată de istoria personală şi de experiența 
precedentă”. 

Dinamismul decizional în moarte, așa cum l-am ilustrat până acum, nu se 
regăseşte perfect nici în gândirea lui Rahner. Diferit de Boros, el relativizează 
sau, mai bine zis, refuză posibilitatea persoanei de a lua o nouă decizie în 
moarte, bazându-se pe datele furnizate de ştiinţele empirice. În realitate, deci- 
zia care are loc în acest moment nu este un simplu proces experimental, ci e 
un proces spiritual; deci tocmai pentru că este vorba de o facultate spirituală, 


+ Cf. G. GATTI, Temi di Morale fondamentale, Elle Di Ci, Torino 1988, 176-177. 
50 Cf. C. ZUCCARO, Il morire umano, 210. 
51 Cf. C. ZUCCARO, Il morire umano, 104. 

ea nu va putea fi valutată cu categorii materiale. Aceasta vrea să spună că nici 
o ştiinţă empirică nu va fi niciodată în gradul de a se pronunţa în favoarea sau 
împotriva posibilității decizionale în momentul biologic al morţii, deoarece 
nu este de competența sa. 

Aceasta înseamnă că activitățile spirituale, tocmai pentru că nu sunt de- 
monstrabile, trebuie să rămână în linie de principiu posibile şi să nu fie negate, 
aşa cum face Rahner. Moartea rămâne un act al celui viu, de aceea, înainte de 
a ne găsi înaintea unui cadavru, nu ar trebui să ne pronunțăm în favoarea unei 
încetări a condiţiilor spirituale decizionale. 


Concluzie 


Itinerarul parcurs ne-a sensibilizat în favoarea dobândirii unei mai mari 
conştiinciozități al dinamismului deciziei asupra morţii. Concluzia principală 
a operei celor doi autori constă în necesitatea asumării faptului morţii și inte- 
grarea sa înăuntrul sferei moralității, prin intermediul exerciţiului conştiinţei 
chemate să recunoască sensul personal a ceea ce muribundul trăiește. Omul 
este acea ființă care nu doar moare, ci şi ştie că moare. Autoconştiinţa și deci- 
zia sunt valori care fac ca actele omului să devină umane. Iar aceasta este vala- 
bil şi pentru moarte”. 

Putem afirma cu certitudine că, în ciuda limitelor şi criticilor care au fost 
aduse autorilor noştri, contribuţia lor la înțelegerea fenomenului morții rămâne 
absolut validă, mai ales în ceea ce priveşte dimensiunea sa activă şi responsa- 
bilă, față de care omul nu se va putea sustrage niciodată. 


52 Cf. B. MONDIN, Antropologia teologica, 325-326. 


